“หุ้นเอเชีย” เปิดรีบาวด์ ตามดาวโจนส์ หลังบริษัทรายงานงบแกร่ง
“ตลาดหุ้นเอเชีย” เปิดรีบาวด์ ตามทิศทางดาวโจนส์ หลังบางบริษัทรายงานผลประกอบการเหนือความคาดหมาย ขณะที่จีนกำลังจัดประชุมสมัชชาใหญ่พรรคคอมมิวนิสต์จีนครั้งที่ 20
“ตลาดหุ้นเอเชีย” เปิดรีบาวด์ ตามทิศทางดาวโจนส์ หลังบางบริษัทรายงานผลประกอบการเหนือความคาดหมาย ขณะที่จีนกำลังจัดประชุมสมัชชาใหญ่พรรคคอมมิวนิสต์จีนครั้งที่ 20
18 ต.ค. 2565

ผู้สื่อข่าวรายงานว่า ตลาดหุ้นเอเชียเปิดบวกในวันนี้ โดยได้แรงหนุนจากการพุ่งขึ้นของตลาดหุ้นวอลล์สตรีทในวันจันทร์ (17 ต.ค.65)
สำหรับดัชนี NIKKEI 225 ตลาดหุ้นญี่ปุ่นเปิดวันนี้ที่ 27,167.73 จุด เพิ่มขึ้น 391.94 จุด หรือ +1.46%, ดัชนี HSI ตลาดหุ้นฮ่องกงเปิดวันนี้ที่ 16,860.20 จุด เพิ่มขึ้น 247.3 จุด หรือ +1.49% และดัชนี SSE Composite ตลาดหุ้นจีนเปิดวันนี้ที่ 3,094.93 จุด เพิ่มขึ้น 9.99 จุด หรือ +0.32%
โดยเว็บไซต์สำนักงานสถิติแห่งชาติจีนได้ประกาศเลื่อนการเผยแพร่ข้อมูลผลิตภัณฑ์มวลรวมภายในประเทศ (GDP) และตัวเลขเศรษฐกิจต่างๆ สำหรับไตรมาส 3/2565 ในสัปดาห์นี้ โดยเป็นความเคลื่อนไหวที่ไม่ค่อยเกิดขึ้น ขณะที่จีนกำลังจัดประชุมสมัชชาใหญ่พรรคคอมมิวนิสต์จีนครั้งที่ 20
ทั้งนี้ดัชนีสำคัญของตลาดหุ้นสหรัฐปรับตัวขึ้นในวันจันทร์ หลังบางบริษัทรายงานผลประกอบการเหนือความคาดหมาย โดยดัชนีเฉลี่ยอุตสาหกรรมดาวโจนส์ปรับตัวขึ้น 550.99 จุด หรือ 1.86% แตะที่ 30,185.82, ดัชนี S&amp;P500 บวก 2.65% แตะที่ 3,677.95 และดัชนี Nasdaq Composite พุ่ง 3.43% แตะที่ 10,675.80 ซึ่งแข็งแกร่งที่สุดนับตั้งแต่เดือนก.ค.